-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

1.  ความเป็นมาและการเปลี่ยนแปลงที่สำคัญ

บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ จำกัด (มหาชน) (“บริษัท”)
จดทะเบียนจัดตั้งเมื่อวันที่ 1 เมษายน 2528 ในนามบริษัท จักรนภา จำกัด โดยครอบครัวคุณวิลาศ
จรางกุล ด้วยทุนจดทะเบียนเริ่มแรก 1 ล้านบาท และทุนเรียกชำระแล้ว 250,000 บาท
โดยในขณะนั้นไม่ได้มีการประกอบธุรกิจใดๆ ต่อมาในปี 2538
ได้มีการเปลี่ยนแปลงโครงสร้างครั้งสำคัญโดยนายกิตติ ชีวะเกตุ
ซึ่งเป็นผู้มีความรู้และประสบการณ์ในธุรกิจเคมีภัณฑ์ ปิโตรเคมี โรงกลั่นน้ำมัน และก๊าซธรรมชาติ
ได้เข้ามาเป็นผู้ถือหุ้นใหญ่ในบริษัท และเมื่อวันที่ 28 มิถุนายน 2538 ได้เปลี่ยนชื่อบริษัทเป็น บริษัท
ยูนิเวอร์แซล แอดซอร์บเบ้นท์ แอนด์ เคมิคัลส์ จำกัด ดำเนินธุรกิจนำเข้าและจำหน่าย
สารเคมีและอุปกรณ์ที่ใช้ในอุตสาหกรรมต่างๆ เช่น อุตสาหกรรมสำรวจและผลิตก๊าซธรรมชาติ
โรงกลั่นน้ำมัน ปิโตรเคมี
โรงงานผลิตน้ำมันหล่อลื่น โรงงานโพลิเมอร์และพลาสติก โรงงานอุตสาหกรรมเคมีภัณฑ์ โรงไฟฟ้า
และระบบสาธารณูปโภค เป็นต้น บริษัทได้เพิ่มทุนจดทะเบียนเป็น 2 ล้านบาท, 5 ล้านบาท, 70
ล้านบาท และ 120 ล้านบาท ในปี 2542, 2547, 2551 และ 2552 ตามลำดับ
บริษัทได้ขยายธุรกิจอย่างต่อเนื่อง และเข้าเป็นตัวแทนจำหน่ายสินค้าได้เพิ่มขึ้น
โดยบริษัทเป็นตัวแทนจำหน่ายผลิตภัณฑ์ที่มีชื่อเสียงให้กับผู้ผลิตชั้นนำรายใหญ่ของโลกหลายราย อาทิ
UOP LLC. และ PALL Corporation ตั้งแต่ปี 2538 - 2539 ต่อเนื่องมาจนถึงปัจจุบัน
ซึ่งผลิตภัณฑ์ที่จำหน่ายให้แก่ผู้ผลิตดังกล่าว ได้แก่ ผลิตภัณฑ์สารดูดความชื้น ดูดซับกลิ่น และสิ่งเจือปน
(Adsorbent and Molecular Sieve) ผลิตภัณฑ์เกี่ยวกับระบบการกรอง (Filtration)
เป็นต้น และเป็นตัวแทนจำหน่ายให้กับผู้ผลิตในประเทศ ได้แก่ บริษัท ทีโอซีไกลคอล จำกัด
โดยจำหน่ายสาร Monoethylene Glycol (MEG) และ Diethylene Glycol (DEG)
ที่ใช้ในอุตสาหกรรมสี และตัวทำละลายอุตสาหกรรมสิ่งทอ ผลิตเม็ดพลาสติค ผลิตขวดน้ำ
และผลิตเรซิ่น ตั้งแต่ปี 2549 จนถึงปัจจุบัน รวมทั้งได้ขยายธุรกิจเข้าไปในอุตสาหกรรมน้ำมัน
โดยได้รับเป็นตัวแทนให้กับผู้ผลิตหลายรายในการจำหน่ายผลิตภัณฑ์ต่างๆ เช่น น้ำมันเครื่องขั้นพื้นฐาน
สารเติมแต่งน้ำมันเครื่องหล่อลื่นเครื่องยนต์ น้ำมันเบรค และสารเคมีที่ใช้ในการผลิตน้ำมันชนิดต่างๆ
ที่ใช้กับรถยนต์ เรือ เครื่องยนต์ทั่วไป

พัฒนาการที่สำคัญของบริษัทในช่วง 5 ปีที่ผ่านมา สรุปได้ดังนี้

+------+---------------------------------------------------------------+
| ปี    | -   บริษัทสาม                                                   |
| 2549 | ารถขยายผลของความสำเร็จจากการจำหน่ายสินค้าที่ใช้ในโรงแยกก๊าซธรรมชาติในปี |
|      |     2548 โดยสามารถเพิ่มยอดขายไปที่โรงแยกก๊าซธรรมชาติหน่วยอื่นเพิ่มเติม    |
|      |     ซึ่งถือเป็นความสำเร็จอย่างต่อเนื่อง                                |
|      |                                                               |
|      | -   บริษัทได้รับการแต่งตั้งจากบริษัท ทีโอซี ไกลคอล จำกัด                  |
|      |     ซึ่งเป็นบริษัทในเครือของบริษัท ปตท. เคมิคอล จำกัด (มหาชน)           |
|      |     ให้เป็นผู้แทนจำหน่ายสาร Monoethylene Glycol (MEG) และ          |
|      |     Diethylene Glycol (DEG) ที่ใช้ในอุตสาหกรรมสีและตัวทำละลาย       |
|      |     อุตสาหกรรมสิ่งทอ เม็ดพลาสติค ขวดน้ำ และ เรซิ่น จนถึงปัจจุบัน          |
+------+---------------------------------------------------------------+
| ปี    | -   เพื่อเป็นการขยายธุรกิจของบริษัทให้เป็นไปอย่างต่อเนื่อง                 |
| 2550 |     บริษัทได้เริ่มศึกษาโครงการพลังงานทดแทน เช่น โครงการผลิตเอธานอล     |
|      |     ผลิตไบโอดีเซล ผลิตไฟฟ้าจากพลังงานลม เป็นต้น และในช่วงปลายปี 2550   |
|      |     บริษัทได้พัฒนาโครงการผลิตไบโอดีเซลจากน้ำมันปาล์มร่วมกับบริษัท          |
|      |     บางจากปิโตรเลียม จำกัด (มหาชน) (“BCP”)                       |
|      |                                                               |
|      | -   พฤษภาคม 2550 บริษัทได้รับการรับรองระบบบริหารคุณภาพ ISO 9001 :    |
|      |     2000 จากสำนักรับรองระบบบริหารคุณภาพ                           |
|      |     สถาบันวิจัยวิทยาศาสตร์และเทคโนโลยีแห่งประเทศไทย                  |
+------+---------------------------------------------------------------+
| ปี    | -   วันที่ 1 มีนาคม 2551 บริษัททำสัญญาร่วมทุนกับ BCP จัดตั้งบริษัท           |
| 2551 |     บางจากไบโอฟูเอล จำกัด (“BBF”) ตั้งอยู่เลขที่ 28 หมู่ที่ 9             |
|      |     ตำบลบางกระสั้น อำเภอบางปะอิน จ. พระนครศรีอยุธยา เพื่อผลิต         |
|      |     จัดจำหน่าย และจำหน่ายไบโอดีเซล โดยการถือหุ้นร่วมกันระหว่าง BCP และ  |
|      |     บริษัท ในสัดส่วนร้อยละ 70 และร้อยละ 30                          |
|      |     ของจำนวนหุ้นที่จำหน่ายได้แล้วทั้งหมดของบางจากไบโอฟูเอลตามลำดับ       |
|      |     ปัจจุบันโรงงานของบางจากไบโอฟูเอลมีกำลังการผลิตไบโอดีเซลสูงสุดประมาณ |
|      |     300,000 ลิตรต่อวัน                                           |
|      |                                                               |
|      | -   วันที่ 7 มีนาคม 2551 บริษัทเพิ่มทุนจดทะเบียนที่ออกและเรียกชำระแล้วเป็น   |
|      |     70 ล้านบาท โดยเสนอขายหุ้นเพิ่มทุนจำนวน 650,000 หุ้น               |
|      |     มูลค่าที่ตราไว้หุ้นละ100 บาท ให้แก่ผู้ถือหุ้นเดิม                        |
|      |                                                               |
|      |   โดยมีวัตถุประสงค์เพื่อนำเงินที่ได้จากการเพิ่มทุนไปชำระค่าหุ้นบางจากไบโอฟูเอล |
|      |     และใช้เป็นเงินทุนหมุนเวียนในการดำเนินธุรกิจ                        |
+------+---------------------------------------------------------------+
| ปี    | -   บริษัทประสบความสำเร็จในการนำเข้าสาร Methanol และ Sodium       |
| 2552 |     Methylate เพื่อจำหน่ายให้กับผู้ผลิตไบโอดีเซลรายใหญ่                 |
|      |     รวมถึงบางจากไบโอฟูเอลซึ่งเป็นบริษัทร่วมของบริษัท                    |
|      |                                                               |
|      | -   เดือนมีนาคม 2552 บริษัทเริ่มนำระบบการวัดและประเมินผล Key          |
|      |     Performance Index (KPI) เพื่อวัดผล ประเมินผล และพัฒนากระบวนการ |
|      |     ผลลัพธ์ของการดำเนินการในด้านต่างๆ ของบริษัท                      |
|      |                                                               |
|      | -   เดือนมิถุนายน 2552 บริษัทผ่านการตรวจประเมิน                      |
|      |     และได้รับการรับรองระบบบริหารคุณภาพ ISO 9001 : 2008 จากบริษัท เอส |
|      |     จี เอส (ประเทศไทย) จำกัด                                    |
|      |                                                               |
|      | -   เปิดสำนักงานสาขาที่จังหวัดระยอง                                 |
|      |     เพื่อให้สะดวกกับการให้บริการในพื้นที่ใกล้กับแหล่งที่ตั้งโรงงานของลูกค้า      |
|      |                                                               |
|      | -   เดือนกันยายน 2552 บริษัทได้ย้ายคลังสินค้ามาอยู่ที่คลังสินค้าเช่าที่ตำบลบางปู  |
|      |     อำเภอเมืองสมุทรปราการ จังหวัดสมุทรปราการ                       |
|      |     เพื่อให้มีพื้นที่เพิ่มขึ้นรองรับการขยายธุรกิจ                            |
|      |                                                               |
|      | -   เดือนธันวาคม 2552 บางจากไบโอฟูเอลเริ่มการผลิตเชิงพาณิชย์เป็นครั้งแรก  |
|      |     และบริษัทได้เริ่มจำหน่ายผลิตภัณฑ์กลีเซอรีนดิบ (Crude Glycerin)        |
|      |     ซึ่งเป็นผลพลอยได้จากการผลิตไบโอดีเซลของบางจาก ไบโอฟูเอล          |
|      |     โดยการส่งออกไปจำหน่ายในประเทศจีน                             |
|      |                                                               |
|      | -   วันที่ 15 ธันวาคม 2552 บริษัทเพิ่มทุนจดทะเบียนที่ออกและเรียกชำระแล้วเป็น |
|      |     120 ล้านบาท โดยเสนอขายหุ้นเพิ่มทุนจำนวน 500,000 หุ้น              |
|      |     มูลค่าที่ตราไว้หุ้นละ100 บาท เพื่อใช้ชำระค่าหุ้นบางจากไบโอฟูเอลส่วนที่เหลือ |
|      |     และใช้เป็นเงินทุนหมุนเวียนในการดำเนินธุรกิจ                        |
|      |     ซึ่งการเพิ่มทุนในครั้งนี้เป็นผลให้บริษัทมีผู้ถือหุ้นกลุ่มใหม่เพิ่มเติมในสัดส่วนร้อยละ |
|      |     19.58 และนายกิตติ                                           |
|      |     ชีวะเกตุและผู้ถือหุ้นเดิมรายอื่นๆลดสัดส่วนการถือหุ้นลงจากร้อยละ 100.00    |
|      |     เหลือร้อยละ 80.42 ของจำนวนหุ้นที่จำหน่ายได้แล้วทั้งหมดของบริษัท        |
+------+---------------------------------------------------------------+
| ปี    | -   เป็นตัวแทนของ SVT Engineering Consultants ที่ทำธุรกิจให้คำแนะนำ  |
| 2553 |     ปรึกษาและฝึกอบรมงานด้าน Corrosion Protection, Vibration,     |
|      |     Acoustics และ Reliability Engineering                     |
|      |     สำหรับอุตสาหกรรมสำรวจและขุดเจาะก๊าซธรรมชาติ โรงกลั่นน้ำมัน         |
|      |     และโรงปิโตรเคมี                                             |
|      |                                                               |
|      | -   เดือนมีนาคม 2553                                            |
|      |     บริษัทได้รับอนุมัติโครงการลงทุนผลิตก๊าซชีวภาพอัดความดันสูง (Compressed  |
|      |     Bio Gas: CBG) จากมูลสุกร เพื่อใช้เป็นเชื้อเพลิงทางเลือกสำหรับรถยนต์   |
|      |     จากคณะกรรมการส่งเสริมการลงทุน (Board of Investment : BOI)    |
|      |     โดยได้รับสิทธิประโยชน์จากการส่งเสริมการลงทุน ได้แก่                 |
|      |     การได้รับยกเ                                                |
|      | ว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการดังกล่าวเป็นเวลา |
|      |     8 ปี นับแต่วันที่เริ่มมีรายได้จากการประกอบกิจการนั้น                   |
|      |     และหลังจากนั้นจ                                              |
|      | ะได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ |
|      |     50 ของอัตราปกติเป็นเวลาอีก 5 ปี                                |
|      |                                                               |
|      |   โครงการลงทุนดังกล่าวจะตั้งอยู่ที่ตำบลแม่แตง อำเภอแม่แตง จังหวัดเชียงใหม่   |
|      |   โดยปัจจุบันบริษัทอยู่ระหว                                          |
|      | ่างดำเนินการเพื่อทำบันทึกข้อตกลงซื้อขายก๊าซกับบริษัทที่ทำธุรกิจด้านพลังงานแห่งหนึ่ง |
|      |   ซึ่งคาดว่าการก่อสร้างโครงการดังกล่าวจะใช้เวลาประมาณ 18 เดือน         |
|      |   และสามารถเปิดดำเนินการเชิงพาณิชย์ได้ประมาณต้นปี 2555                |
|      |                                                               |
|      | -   วันที่ 22 เมษายน 2553 ที่ประชุมสามัญผู้ถือหุ้นประจำปี 2553             |
|      |     ได้มีมติให้บริษัทแปรสภาพจากบริษัทจำกัดเป็นบริษัทมหาชนจำกัด โดยใช้ชื่อว่า   |
|      |     “บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ จำกัด (มหาชน)”     |
|      |     และมีมติให้เพิ่มทุนจดทะเบียนจาก 120 ล้านบาท เป็น 150 ล้านบาท        |
|      |     โดยการออกหุ้นสามัญเพิ่มทุนจำนวน 30 ล้านหุ้น มูลค่าที่ตราไว้หุ้นละ 1 บาท   |
|      |     เพื่อเสนอขายประชาชนเป็นครั้งแรก                                |
|      |                                                               |
|      | -   เมื่อวันที่ 7 ตุลาคม 2553 บริษัท                                  |
|      |     ได้รับอนุมัติให้เข้าเป็นบริษัทจดทะเบียนในตลาดหลักทรัพย์แห่งประเทศไทย     |
|      |                                                               |
|      | -   เมื่อวันที่ 11 ตุลาคม 2553 ตลาดหลักทรัพย์ได้กำหนดให้หุ้นสามัญของ บมจ.   |
|      |     ยูนิเวอร์แซล แอดซอร์บเบ้นท์ แอนด์ เคมิคัลส์ จำนวน 150 ล้านหุ้น         |
|      |     มูลค่าที่ตราไว้หุ้นละ 1 บาท รวม 150 ล้านบาท                       |
|      |     และเริ่มซื้อขายในตลาดหลักทรัพย์ เอ็มเอไอ เป็นครั้งแรก                |
|      |     โดยจัดอยู่ในหมวดธุรกิจขนาดกลาง และใช้ชื่อย่อในการซื้อขายหลักทรัพย์ว่า    |
|      |     UAC                                                       |
|      |                                                               |
|      | -   เมื่อวันที่ 10 พฤศจิกายน 2553 ที่ประชุมคณะกรรมการบริษัท ครั้งที่ 5/2553  |
|      |     ได้มีมติยืนยันการจ่ายเงินปันผลระหว่างกาลให้ผู้ถือหุ้น ในอัตราหุ้นละ 0.10    |
|      |     บาท โดยกำหนดจ่ายเงินปันผลในวันที่ 8 ธันวาคม 2553                 |
+------+---------------------------------------------------------------+
|      |                                                               |
+------+---------------------------------------------------------------+

1.  ภาพรวมการประกอบธุรกิจ

บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ จำกัด (มหาชน) ประกอบธุรกิจนำเข้า
จำหน่ายสารเคมีและอุปกรณ์ที่ใช้ในอุตสาหกรรมต่างๆ เช่น
อุตสาหกรรมสำรวจและผลิตก๊าซธรรมชาติ โรงกลั่นน้ำมัน ปิโตรเคมี โรงงานผลิตน้ำมันหล่อลื่น
โรงงานโพลิเมอร์และพลาสติก โรงงานอุตสาหกรรมเคมีภัณฑ์ โรงไฟฟ้าและระบบสาธารณูปโภค
และลงทุนในอุตสาหกรรมด้านพลังงานทดแทน เช่น โรงงานไบโอดีเซลร่วมกับ BCP เป็นต้น

ผลิตภัณฑ์ของบริษัทแบ่งออกเป็น 5 กลุ่มผลิตภัณฑ์หลักตามลักษณะธุรกิจของลูกค้า ได้แก่

  1) ผลิตภัณฑ์ในกลุ่มธุรกิจ สำรวจและผลิตก๊าซธรรมชาติ โรงกลั่นน้ำมัน
  และอุตสาหกรรมปิโตรเคมีต้นน้ำ

  2) ผลิตภัณฑ์ในกลุ่มธุรกิจสารเคมีเหลวที่ใช้ในโรงกลั่นน้ำมัน โรงงานปิโตรเคมี
  และโรงงานผลิตเม็ดพลาสติก

3) ผลิตภัณฑ์ในกลุ่มธุรกิจเคมีภัณฑ์และตัวทำละลายที่เป็นของเหลว

4) ผลิตภัณฑ์ในกลุ่มธุรกิจน้ำมันหล่อลื่นและสารเติมแต่ง

  5) ผลิตภัณฑ์ในกลุ่มธุรกิจโรงไฟฟ้าและสาธารณูปโภค
  โดยบริษัทนำหน่ายเครื่องจักรและอุปกรณ์ต่างๆ สำหรับโรงไฟฟ้า โรงผลิตน้ำประปา
  และโรงปรับคุณภาพน้ำดิบ

ผลิตภัณฑ์ของบริษัทเกือบทั้งหมดจำหน่ายภายในประเทศผ่านช่องทางการขายโดยทีมงานขายของบริษัทที่มีความรู้ความเชี่ยวชาญในแต่ละกลุ่มผลิตภัณฑ์
ที่สามารถให้คำแนะนำ วางแผนการนำผลิตภัณฑ์ไปใช้ในงานได้ตรงตามความต้องการต่างๆของลูกค้า
รวมทั้งให้บริการหลังการขาย
โดยลูกค้าของบริษัทส่วนใหญ่เป็นลูกค้าขนาดใหญ่ซึ่งเป็นผู้ผลิตในอุตสาหกรรมพื้นฐานของประเทศ
ได้แก่ โรงกลั่นน้ำมัน โรงแยกก๊าซ และโรงงานปิโตรเคมี เป็นต้น
บริษัทได้รับการแต่งตั้งจากผู้ผลิตชั้นนำรายใหญ่ของโลกกว่า 30 ราย อาทิเช่น UOP LLC และ
PALL Corporation โดยเป็นตัวแทนจำหน่ายสินค้าและอุปกรณ์ของผู้ผลิตดังกล่าว เช่น
ผลิตภัณฑ์สารดูดความชื้น ดูดซับกลิ่น และสิ่งเจือปน (Adsorbent and Molecular Sieve)
ผลิตภัณฑ์เกี่ยวกับระบบการกรอง (Filtration) ตั้งแต่ปี 2538 ต่อเนื่องมาจนถึงปัจจุบัน
ประกอบกับเป็นตัวแทนจำหน่ายสินค้าให้กับผู้ผลิตในประเทศหลายราย ได้แก่ บริษัท ทีโอซีไกลคอล
จำกัด โดยเป็นผู้แทนจำหน่ายสาร Monoethylene Glycol (MEG) และ Diethylene Glycol
(DEG) ที่ใช้ในอุตสาหกรรมสี และตัวทำละลาย อุตสาหกรรมสิ่งทอ ผลิตเม็ดพลาสติค ผลิตขวดน้ำ
และผลิตเรซิ่น ตั้งแต่ปี 2549 จนถึงปัจจุบัน
รวมทั้งเป็นตัวแทนให้กับผู้ผลิตหลายรายในการจำหน่ายผลิตภัณฑ์น้ำมันต่างๆ เช่น
น้ำมันเครื่องขั้นพื้นฐาน สารเติมแต่งน้ำมันหล่อลื่นเครื่องยนต์ น้ำมันเบรค
และสารเคมีที่ใช้ในการผลิตน้ำมันหล่อลื่นสำหรับงานโลหะการชนิดต่างๆ

บริษัทมีคลังสินค้า 2 แห่ง โดยเป็นการเช่ากับนิติบุคคลที่เกี่ยวข้องกับบริษัท ซึ่งคลังสินค้าตั้งอยู่เลขที่
999 หมู่ 4 ซอยเสริมมิตร 99 ถนนสุขุมวิท ตำบลบางปู อำเภอเมืองสมุทรปราการ
จังหวัดสมุทรปราการ โดยเป็นอาคารคลังสินค้า 1 หลัง พื้นที่ 2,200 ตารางเมตร
เพื่อใช้เป็นพื้นที่เก็บสต็อกสินค้าไว้รอการจัดส่งให้แก่ลูกค้าต่อไป และมีแท็งค์เก็บสารเคมี ความจุ
3,700,000 ลิตร ซึ่งเช่าจากนิติบุคคลภายนอก แท็งค์ดังกล่าวตั้งอยู่ที่เลขที่ 196 ถนนสุขสวัสดิ์
กม.18 ตำบลปากคลองบางปลากด อำเภอพระสมุทรเจดีย์ จังหวัดสมุทรปราการ

นอกจากนี้ บริษัทได้รับการรับรองระบบการบริหารงานคุณภาพมาตรฐาน ISO 9001:2008
จากบริษัท เอสจีเอส (ประเทศไทย) จำกัด สำหรับการนำเข้าและการจัดจำหน่ายสารเคมี
สารดูดซับ สารเร่งปฏิกิริยา เครื่องกรองและอุปกรณ์ในธุรกิจน้ำมัน พลังงาน ปิโตรเคมี
และสาธารณูปโภค

การลงทุนในบริษัทร่วม

บริษัทได้ลงทุนในบริษัทร่วม 1 แห่ง คือ บางจากไบโอฟูเอล ซึ่งเป็นบริษัทร่วมทุนระหว่างบริษัท
และบมจ. บางจาก ปิโตรเลียม (BCP) โดยบริษัทถือหุ้นร้อยละ 30 และ BCP ถือหุ้นร้อยละ 70
ของจำนวนหุ้นที่จำหน่ายได้แล้วทั้งหมดของบางจากไบโอฟูเอล

บางจากไบโอฟูเอล ดำเนินธุรกิจเป็นผู้ผลิต จัดจำหน่าย และจำหน่ายไบโอดีเซล
ซึ่งเป็นเชื้อเพลิงเหลวที่นำไปใช้เป็นส่วนผสมทดแทนบางส่วนในน้ำมันดีเซลที่ได้จากกระบวนการปิโตรเลียม
เพื่อให้ได้น้ำมันไบโอดีเซลประเภทต่างๆ เช่น น้ำมันไบโอดีเซล B3[1] หรือ B5 เป็นต้น

โรงงานบางจากไบโอฟูเอลผลิตไบโอดีเซลโดยใช้วัตถุดิบจากน้ำมันปาล์มดิบนำมาผ่านกระบวนการทางเคมีที่เรียกว่า
ทรานส์เอสเทอริฟิเคชัน (Transesterification Process)
โดยให้น้ำมันปาล์มทำปฏิกิริยากับแอลกอฮอล์ ได้แก่ เมธานอล
และมีด่างเป็นตัวเร่งปฏิกิริยาจนเกิดเป็นสารเอสเตอร์ที่มีคุณสมบัติใกล้เคียงกับน้ำมันดีเซล เรียกว่า
“ไบโอดีเซล” หรือ “B100” กำลังการผลิตเต็มที่ของโรงงานเท่ากับ 300,000 ลิตรต่อวัน
และมีผลิตภัณฑ์พลอยได้จากการผลิตไบโอดีเซล คือ กลีเซอรีนดิบ(Crude Glycerin : Minimum
80% purify) ประมาณ 30,000 ลิตรต่อวันผลิต
ทั้งนี้โรงงานบางจากไบโอฟูเอลเริ่มเปิดดำเนินการผลิตเชิงพาณิชย์เมื่อเดือนธันวาคม 2552

ผลิตภัณฑ์ไบโอดีเซลที่บางจากไบโอฟูเอลผลิตได้จะจำหน่ายให้แก่ BCP ไม่น้อยกว่าร้อยละ 60
ของผลิตภัณฑ์ไบโอดีเซลทั้งหมดที่ผลิตได้ และส่วนที่เหลือจำหน่ายให้แก่ผู้ซื้อรายอื่น
ซึ่งเป็นไปตามข้อตกลงตามสัญญาร่วมทุน
สำหรับกลีเซอรีนดิบซึ่งเป็นผลิตภัณฑ์พลอยได้จากการผลิตไบโอดีเซล จำหน่ายให้กับผู้ซื้อทั่วไป

ทั้งนี้ คาดว่าแนวโน้มความต้องการไบโอดีเซลจะเพิ่มสูงขึ้นอย่างต่อเนื่องในอนาคต
ซึ่งเป็นไปตามนโยบายของรัฐบาลในการส่งเสริมการใช้พลังงานทดแทน อาทิ
มาตราการบังคับใช้น้ำมันไบโอดีเซล B3 (ผสมไบโอดีเซลในน้ำมันดีเซลในสัดส่วน 3:97)
แทนน้ำมันดีเซลทั้งหมด ตั้งแต่วันที่ 1 มิถุนายน 2553 และมาตราการบังคับใช้น้ำมันไบโอดีเซล B5
ภายในปี 2554
นโยบายดังกล่าวล้วนมีส่วนกระตุ้นให้แนวโน้มความต้องการไบโอดีเซลสูงขึ้นในอนาคต
เนื่องจากจำเป็นต้องใช้ไบโอดีเซลเป็นส่วนผสมในน้ำมันดีเซลในสัดส่วนที่สูงขึ้น
ซึ่งจะเป็นผลดีต่อการเติบโตของยอดขายไบโอดีเซลของบางจาก ไบโอฟูเอลในอนาคตด้วย

2.  เป้าหมายในการดำเนินธุรกิจ

การดำเนินธุรกิจของบริษัทจะให้ความสำคัญกับลูกค้าเป็นอันดับหนึ่ง โดยมีเป้าหมายการดำเนินธุรกิจ
ดังนี้

1)  จัดหาผลิตภัณฑ์ที่ได้คุณภาพและมาตรฐานตามที่ลูกค้ากำหนด
    โดยมีขั้นตอนการแสวงหาและคัดสรรผลิตภัณฑ์ที่มีคุณภาพ มาตรฐาน มีใบรับรองถึงแหล่งที่มา
    (Certificate of Acceptance : COA) และรายละเอียดของ ผลิตภัณฑ์
    เพื่อส่งมอบได้อย่างต่อเนื่องตามความต้องการของลูกค้า

2)  สร้างความพึงพอใจให้แก่ลูกค้าต่อคุณภาพของสินค้าที่ส่งมอบ
    และกระบวนการที่รองรับหลังการส่งมอบ รวมทั้งการส่งมอบสินค้าได้ตรงตามเวลา
    หรือข้อกำหนดของลูกค้า

3)  ปรับปรุงการทำงานอย่างต่อเนื่อง โดยเน้นการมีส่วนร่วมของพนักงาน
    และการเป็นองค์กรที่บริหารด้วยความยุติธรรม
    และให้การสนับสนุนต่อการพัฒนาคุณภาพและกระบวนการสร้างสรรความรู้แก่พนักงาน
    อันจะมีผลต่อการคัดสรรและนำเสนอสินค้าที่มีคุณภาพให้แก่ลูกค้า

4)  เพิ่มรายได้และสินค้าในกลุ่มลูกค้าหลักของบริษัท คือกลุ่มอุตสาหกรรมพลังงานปิโตรเคมี
    น้ำมันหล่อลื่น และระบบสาธารณูปโภค

5)  ขยายการลงทุนในอุตสาหกรรมพลังงานทดแทนและกิจการสาธารณูประโภคอย่างต่อเนื่อง
    เพื่อเป็นการต่อยอดธุรกิจและเป็นส่วนหลักที่จะเพิ่มกำไรสุทธิของบริษัทอย่างยั่งยืน

[1] น้ำมันไบโอดีเซล B3 คือ น้ำมันดีเซลหมุนเร็วที่มีส่วนผสมของไบโอดีเซล 3%
ผลิตจากไบโอดีเซล บี100 ในสัดส่วนร้อยละ 3 กับน้ำมันดีเซลร้อยละ 98